12. ΑΠΟΦΑΣΙΣ ΥΠΟΥΡΓΟΥ ΑΠΑΣΧΟΛΗΣΕΩΣ Αριθ. 11398/1708 της 4/4 Μαρτ. 1975 (ΦΕΚ  Β΄ 276) Περί δημοσιεύσεως εις την Εφημερίδα της Κυβερνήσεως της από 26 Φεβρ. 1975 Εθνικής Γ.Σ.Σ.Ε. περί αναπροσαρμογής των κατωτάτων ορίων μισθών Ιδιωτικών Υπαλλήλων. Έχοντες υπ’ όψει: α.Τας διατάξεις του Νόμ. 3239/55 ως ετροποποιήθησαν και συνεπληρώθησαν μεταγενεστέρως υπό των Ν.Δ. 3755/57, 186/69, 1198/72 και 73/74, αποφασίζομεν: Όπως δημοσιευθή εις την Εφημερίδα της Κυβερνήσεως η εν θέματι ΣΣΕ κατατεθείσα ημίν την 26 Φεβρ. 1975 συνταχθέντος προς τούτο του υπ’ αριθ. 1438/26.2.1975 πρακτικού καταθέσεως, ήτις έχει ως ακολούθως: ΕΘΝΙΚΗ ΓΕΝΙΚΗ ΣΥΛΛΟΓΙΚΗ ΣΥΜΒΑΣΙΣ  ΕΡΓΑΣΙΑΣ της 26 ης  Φεβρ. 1975 Μεταξύ αφ’ ενός μεν του Συνδέσμου Ελλήνων Βιομηχάνων, των Εμπορικών Συλλόγων Αθηνών, Πειραιώς και Θεσσαλονίκης και της Γενικής Συνομοσπονδίας Επαγγελματιών και Βιοτεχνών Ελλάδος, και αφ’ ετέρου της Γενικής Συνομοσπονδίας Εργατών Ελλάδος, τη μεσολαβήσει του Υπουργού Απασχολήσεως, συνωμολόγησαν τα ακόλουθα: 1.Τα κατώτατα όρια των μηνιαίων μισθών (μισθοί ασφαλείας), των παρ’ οιωδήποτε εργοδότη, δυνάμει σχέσεως εργασίας ιδιωτικού δικαίου, απασχολούμενων υπαλλήλων, αμφοτέρων των φύλων, καθ’ άπασαν την χώραν, καθορίζονται ως ακολούθως: α)Δια τους άγοντας το 15 ον  ή 16 ον  έτος της ηλικίας, ασχέτως προϋπηρεσίας, εις δραχμάς 3.050, από 1 Μαρτ. 1975 και εις δραχμάς 3.250, από 1 Αυγ. 1975. β)Δια τους άγοντας το 17 ον , 18 ον  ή 19 ον  έτος της ηλικίας, εις δραχμάς 3.650, από 1 Μαρτ. 1975 και εις δραχ. 3.900, από 1 Αυγ. 1975. γ)Μετά την συμπλήρωσιν του 19 ου  έτους της ηλικίας, εις δραχμάς 4.250, από 1 Μαρτ. 1975 και εις δραχμάς 4.550, από 1 Αυγ. 1975. 2.Υπάλληλοι επί σχέσει εργασίας ιδιωτικού δικαίου, μη υπαγόμενοι εις ετέραν ειδικωτέραν συλλογικήν σύμβασιν εργασίας ή απόφασιν διαιτησίας, δικαιούνται δι’ εκάστην τριετίαν υπηρεσίας ή προϋπηρεσίας, διανυθείσης μετά την συμπλήρωσιν του 19 ου έτους της ηλικίας των, προσαυξήσεως εκ ποσοστού 10%, επί του ως άνω κατωτάτου ορίου βασικού μισθού (Μισθού ασφαλείας) και μέχρι συμπληρώσεως 3 τριετιών, ήτοι, εν συνόλω, ποσοστού 30%. 3.Ως προϋπηρεσία δια την εφαρμογήν της παρούσης, λαμβάνεται υπ’ όψιν η διανυθείσα τοιαύτη παρ’ οιωδήποτε εργοδότη, εις θέσιν και ειδικότητα παρεμφερή και ανάλογον της ήδη κατεχομένης. Η προϋπηρεσία λαμβάνεται υπ’ όψιν από της υποβολής των αποδεικτικών ταύτης πιστοποιητικών. 4.Τα υπό της παρούσης καθοριζόμενα κατώτατα όρια μισθών (μισθοί ασφαλείας), υπό τας ως άνω προϋποθέσεις ηλικίας, αποτελούν κατώτατα όρια και δια τους εκ των υπαλλήλων απασχολουμένους εις σταθερόν εργοδότην και αμειβομένους κατά μονάδα εργασίας, ή επί ποσοστοίς, ή κατ’ άλλον σύστημα αμοιβής, υποχρεουμένου του οικείου εργοδότου όπως συμπληροί ταύτα κατά το τυχόν ελλείπον ποσόν. 5.Τυχόν ανώτεροι, των δια της παρούσης καθοριζομένων, μηνιαίοι μισθοί, προβλεπόμενοι εκ νόμων, δ/των, υπουργικών αποφάσεων, συλλογικών συμβάσεων, αποφάσεων διαιτησίας εσωτερικών κανονισμών, εθίμων ή των ατομικών συμβάσεων εργασίας δεν θίγονται υπό των διατάξεων της παρούσης. 6.Η ισχύς της παρούσης άρχεται από 1 ης  Μαρτ. 1975. Η παρούσα δημοσιευθήτω δια της Εφημερίδος της Κυβερνήσεως. 